b'\n_START_ARTICLE_\nSuperletalonosilka\n_START_PARAGRAPH_\nSuperletalonosilka je neuradni naziv za najve\xc4\x8dje letalonosilke in se je v\xc4\x8dasih uporabljal za razli\xc4\x8dne predstavnice, ki so vsaka ob svojem \xc4\x8dasu postavile nove mejnike v izgradnji teh najve\xc4\x8djih ladij. Ta naziv je veljal ali za zelo zmogljive konvencionalne letalonosilke, ki so bile ve\xc4\x8dje kot prej\xc5\xa1nje ali pa za jedrske letalonosilke, ki so s svojim prihodom prav tako na novo postavljale mejnike. Uradno pa ta razred ni nikoli obstajal.'